**ПРЕДЛАГАЧ: ВЛАДАТА НА РЕПУБЛИКА СЕВЕРНА МАКЕДОНИЈА**

**ПРЕТСТАВНИЦИ:**

**ИЗЕТ МЕЏИТИ, МИНИСТЕР ЗА ЖИВОТНА СРЕДИНА И ПРОСТОРНО ПЛАНИРАЊЕ**

**АНЕ ЛAШКОСКА, ЗАМЕНИК НА МИНИСТЕРОТ ЗА ЖИВОТНА СРЕДИНА И ПРОСТОРНО ПЛАНИРАЊЕ**

**ПОВЕРЕНИЦИ:**

**БИЛЈАНА ТЕШЕВА ЃОРГИЕВСКА , РАКОВОДИТЕЛ НА СЕКТОР ЗА ПРАВНИ И ОПШТИ РАБОТИ**

**КУЗМАН КУНОВСКИ, РАКОВОДИТЕЛ НА ОДДЕЛЕНИЕ ЗА НОРМАТИВНО ПРАВНИ И АДМИНИСТРАТИВНО СТРУЧНИ РАБОТИ**

|  |  |
| --- | --- |
|  |  |
|  |  |

**ПРЕДЛОГ НА ЗАКОН ЗА ИЗМЕНУВАЊЕ НА ЗАКОНОТ ЗА УПРАВУВАЊЕ СО ПАКУВАЊЕ И ОТПАД ОД ПАКУВАЊЕ**

**Скопје, октомври 2024**

ВОВЕД

1. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Со Законот за управување со пакување и отпад од пакување( „Службен весник на Република Северна Македонија “ бр.215/2021) н се уредуваат барањата за заштита на животната средина и здравјето на луѓето кои треба да ги исполнува пакувањето  при  производство, пуштање на пазар и  постапувањето со отпадот од пакување што ги опфаќа обврските на економските оператори и другите субјекти кои учествуваат во процесот на производство и пуштање на пазар на пакувањето, барањата за собирање, повторна употреба, преработка, рециклирање и отстранување, како и други услови за постапување со отпадот од пакување, известувањето и економските инструменти за постигнување на целите за собирање, преработка и рециклирање на отпадот од пакување.

Со Законот за изменување и дополнување на Законот за организација и работа на органите на државната управа („Службен весник на Република Северна Македонија“ бр. 121/24), во член 30, Државните органи се должни во рок од шест месеци од денот на влегувањето во сила на овој закон да ги усогласат посебните закони со кои се уредуваат основањето, работите, надлежностите на органите на државната управа и другите општи акти од своја надлежност.

Имајќи ги во предвид надлежностите на Министерството за животна средина и просторно планирање утврдени со измените и дополнувањата од Законот за изменување и дополнување на Законот за организација и работа на органите на државната управа се наметна обврска за усогласување на надлежностите кои се предмет на Законот за управување со пакување и отпад од пакување, како и со надлежностите на, Министерството за економија и труд.

II. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ ЗАКОН

Основни цели на Предлогот на Законот за управување со пакување и отпад од пакување е усогласување со Законот за изменување и дополнување на Законот за организација и работа на органите на државната управа,

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Предлогот на Закон за изменување на Законот за управување со пакување и отпад од пакување нема да предизвика фискални импликации врз Буџетот на Република Северна Македонија.

IV. ПРОЦЕНА НА ФИНАНСИСКИ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИН НА НИВНО ОБЕЗБЕДУВАЊЕ КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Предлогот на Закон за изменување на законот за управување со пакување и отпад од пакување нема да предизвика фискални импликации врз Буџетот на Република Северна Македонија и не повлекува материјални обврски за одделни субјекти.

ПРЕДЛОГ

ЗАКОН ЗА ИЗМЕНУВАЊЕ НА ЗАКОНОТ ЗА УПРАВУВАЊЕ СО ПАКУВАЊЕ И ОТПАД ОД ПАКУВАЊЕ **(\*)**

Член 1

# Во Законот за управување со пакување и отпад од пакување( „Службен весник на Република Северна Македонија “ бр.215/2021), во член 16 став (5) зборовите ,, министер за економија” се заменуваат со зборовите ,, министер за економија и труд”

Член 2

Овој закон влегува во сила со денот на објавувањето во „Службен весник на Република Северна Македонија“.

ОБРАЗЛОЖЕНИЕ

НА ПРЕДЛОГОТ НА ЗАКОН ЗА ИЗМЕНУВАЊЕ **НА ЗАКОН ЗА ЗАКОН ЗА ЗАШТИТА ОД БУЧАВА ВО ЖИВОТНАТА СРЕДИНА**

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ

Предлогот на Закон за изменување на законот за заштита од бучава во животната средина е систематизиран во 2 члена.

Со член 1 се менува член 16 во став (5), се утврдува надлежност на Министерството за економија и труд.

Со член 2 се уредува влегувањето во сила на законот.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложените решенија во овој предлог закон, меѓусебно се поврзани и се надополнуваат.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложеното решение ќе се направи измена во делот на надлежните министерства и органи согласно позитивните законски прописи со цел усогласување со Законот за изменување и дополнување на Законот за организација и работа на органите на државната управа.